b'\n_START_ARTICLE_\nMiquel \xc3\x80ngel Sayrach i Fatj\xc3\xb3 dels Xiprers\n_START_SECTION_\nBiografia\n_START_PARAGRAPH_\nVa n\xc3\xa9ixer a Barcelona el dimarts 18 d\'octubre de 1927 i va ser batejat a la catedral de Barcelona el 25 del mateix mes. Estudi\xc3\xa0 el batxillerat al col\xc2\xb7legi dels Escolapis de Sarri\xc3\xa0. Acabats els estudis va fer-se de la congregaci\xc3\xb3 Mariana dels Jesu\xc3\xaftes del carrer Casp, traslladada despr\xc3\xa9s al F\xc3\xb2rum Verg\xc3\xa9s del carrer Balmes. Va ser catequista del Centre Sant Pere Claver i un dels fundadors i segon president de l\'Acad\xc3\xa8mia de la Llengua Catalana. Amb el seu germ\xc3\xa0 Manuel recoll\xc3\xad i investig\xc3\xa0 els documents que s\'hi refereixen per fer-ne la historia, de la qual ha redactat alguns cap\xc3\xadtols._NEWLINE_Interessat des de molt jove per la filat\xc3\xa8lia, ha reunit una important col\xc2\xb7lecci\xc3\xb3 de segells i documents postals, i ha escrit nombrosos articles de divulgaci\xc3\xb3 sobre el tema. L\'any 1992 el Cercle Filat\xc3\xa8lic Numism\xc3\xa0tic de Catalunya li atorg\xc3\xa0 la medalla de plata pels seus 25 anys de soci. Diplomat en periodisme Infantil i Juvenil per l\'Escola Oficial de Periodisme, ha conreat el dibuix de la historieta infantil, creant els personatges Bibi i Tobi i d\'altres. Ha portat, des que es va crear l\'any 1962, la codirecci\xc3\xb3 de la revista "L\'Infantil", posteriorment anomenada "Tretzevents"- on ha publicat la majoria dels seus c\xc3\xb2mics escrits-, distingida per la Generalitat amb la Creu de Sant Jordi per la seva tasca al servei del pa\xc3\xads al llarg de m\xc3\xa9s de 25 anys._NEWLINE_El 23 d\'abril de 1960 contragu\xc3\xa9 matrimoni amb Mary Carmen de Luque. El matrimoni ha tingut 4 fills -Sayrach i Luque- amb aquests noms: Montserrat, Carme, Goretti, Manuel._NEWLINE_Des de 1976 s\'ha dedicat regularment a la pintura de cavallet. Alumne de Ricard T\xc3\xa0rrega, Josep Lloveras i de Jordi Rollan. Ha estat membre fundador de l\'APPEC (associaci\xc3\xb3 de publicacions peri\xc3\xb2diques en catal\xc3\xa0). Despr\xc3\xa9s d\'una breu malaltia, acompanyat de tots els seus, mor\xc3\xad a Barcelona el diumenge 3 d\'octubre de 1993, pocs dies abans de complir 66 anys._NEWLINE_Despr\xc3\xa9s de la seva mort la seva fam\xc3\xadlia va rebre suport per part de Jordi Pujol en una carta. Algunes de les coses va escriure s\xc3\xb3n: "En Miquel \xc3\x80ngel ha estat una persona exemplar, i molt bon patriota. Ha estat sempre al peu del can\xc3\xb3" ._NEWLINE_En Miquel \xc3\x80ngel va tenir la sort de poder dedicar la major part de la seva vida a "fer pa\xc3\xads". I els seus ideals van girar entorn de quatre eixos fonamentals que sempre va estimar i defensar: D\xc3\xa9u, Catalunya, la fam\xc3\xadlia i l\'art.\n_START_SECTION_\nObjectiu\n_START_PARAGRAPH_\nEl seu gui\xc3\xb3, emmascara una cr\xc3\xadtica al franquisme, en un moment on hi havia censura absoluta \xe2\x80\xa6 De fet la principal ra\xc3\xb3 de fer la revista Infantil/Tretzevents va ser la de proporcionar als nens i joves de l\xe2\x80\x99\xc3\xa8poca, una publicaci\xc3\xb3 en catal\xc3\xa0, en un moment on la poblaci\xc3\xb3 havia estat sotmesa a Catalunya a una persecuci\xc3\xb3 i prohibici\xc3\xb3 del catal\xc3\xa0 en la vida p\xc3\xbablica (institucions, escoles, administraci\xc3\xb3\xe2\x80\xa6). El fet de publicar la revista sota la protecci\xc3\xb3 de l\xe2\x80\x99Abadia de Montserrat, perqu\xc3\xa8 Franco no volia tenir problemes amb l\'esgl\xc3\xa9sia. Aix\xc3\xb2 va permetre fer la revista, vestida d\xe2\x80\x99innoc\xc3\xa8ncia, per\xc3\xb2 amb un clar objectiu de pa\xc3\xads al darrere...\n_START_SECTION_\nHist\xc3\xb2ria\n_START_PARAGRAPH_\nTretzevents \xc3\xa9s una revista infantil editada actualment per Publicacions de l\xe2\x80\x99Abadia de Montserrat. Va n\xc3\xa9ixer el setembre de 1951 amb el nom de L\'infantil. En aquesta primera etapa (1951-1962) depenia de la di\xc3\xb2cesi de Solsona, i era dirigida per Climent Forner. El gener de 1963 es trasllad\xc3\xa0 a Barcelona: s\'inici\xc3\xa0 una nova etapa, fins al 1972, amb canvi d\'equip i amb nous directors: els germans Manuel i Miquel-\xc3\x80ngel Sayrach. El 1968 pass\xc3\xa0 a dependre de les Publicacions de l\xe2\x80\x99Abadia de Montserrat i el 1973 canvi\xc3\xa0 el t\xc3\xadtol pel de Tretzevents. El 1995, la revista canvi\xc3\xa0 de director (a partir del n\xc3\xbamero 701 la dirigeix Montse Ginesta) i la periodicitat pass\xc3\xa0 a ser mensual (abans era quinzenal). El 1988 va rebre la Creu de Sant Jordi de la Generalitat de Catalunya. \xc3\x89s la revista m\xc3\xa9s antiga de les que es publiquen en catal\xc3\xa0. L\'any 1988 va ser guardonada amb la Creu de Sant Jordi de la Generalitat de Catalunya.'